Actualitzada 16/07/2018 a les 17:41
La gastronomia és un compendi tan gran de cultura arrelada en el més profund de les col·lectivitats humanes que, a vegades, els que ens dediquem a la cuina oblidem com d’ancestral és realment el que fem. Infinitat de receptes en aquest petit planeta perdut en la immensitat de l’univers.
La llebre a la royal és un plat de la zona del Perigord de França que s’ha convertit en referent de la forma de cuinar aquest rosegador. Es basa en coure la llebre un cop eviscerada amb vi, cansalada i greix d’oca, xalotes, pastanagues i cebes, brandi i el famós bouquet garni amb una mica de vinagre de vi. Es cou durant tres hores llargues. I passat el temps, recuperem tot el suc. Amb més tocino i les vísceres de l’animal picades ho incorporem al suc i coem una hora i mitja llarga més l’animal. Finalment, batem la sang que hem guardat i lliguem la salsa resultant.